C 148/12
FI
Euroopan unionin virallinen lehti
28.4.2023
Luonnon ennallistamista koskeva säädösehdotus ja tiedonanto Pölyttäjien olosuhteiden parantaminen voivat yhdessä muuttaa perustavanlaatuisesti pölyttäjien suojelun EU:n tasolla.
Niissä nostetaan EU:n biodiversiteettistrategiassa asetettua tavoitetasoa pölyttäjäkantojen heikkenevän suuntauksen kääntämiseksi vuoteen 2030 mennessä ja luonnon tuomiseksi takaisin maatalousmaille.
Jäsenvaltioiden YMP-suunnitelmissa tuetaan viljelijöiden, myös pienviljelijöiden, siirtymistä kohti kestävämpiä ja häiriönsie­ tokykyisempiä maatalousjärjestelmiä vuosien 2023–2027 aikana.
Näin ollen uusien säädösten ehdottamisen sijaan ensisijaisena tavoitteena on varmistaa, että ehdotukset, joista lainsäätäjät neuvottelevat parhaillaan, hyväksytään ja pannaan täytäntöön nopeasti yhdessä YMP:n kanssa.
Komissio aikoo tehdä parhaansa mukaan töitä tämän saavuttamiseksi ja kannustaa kaikkia asianomaisia toimijoita toimimaan samoin.
Se, että yli miljoona osallistujaa ilmaisi tukensa tälle kansalaisaloitteelle, osoittaa selvästi komission ehdotuksissa esitetyn kunnianhimoisen tason tarpeellisuuden ja kannustaa säilyttämään sen.
Se, missä määrin Euroopan vihreän kehityksen ohjelmalla onnistutaan siivittämään tätä siirtymää, riippuu koko yhteiskunnasta – niin kansalaisista, viljelijöistä, yrityksistä, tutkijoista, viranomaisista kuin EU:n toimielimistä.